Sisibig

**Sisibig** ka sieba buon ye **Pɔnguda** ka bam mɛ buon ye **na'asaasisibig** la anɛ tiig kanɛ yi kuk tiis buudi kanɛ an'  Meliaceae. Di anɛ buudi yinnɛ kanɛ pɛ'ɛs Azadirachta buudi ni. Di kae saan India teŋin nɛ  Southeast Asia teŋ siebaa. Amaa di bɛ dunia la wʋsa ni. Ka di yin bɛɛ ban nɔbigid tɔ'ɔtɔ  zin'isieba anɛ si'anrin bɛɛ  zin'ig kanɛ an' titʋgʋr. Ti paamɛt sisibi kpaam nɛ yiti ba diib nɛ ba biili la ni. Na'asal la buonɛ ye neem, ka li anɛ Hindu dim pia'adin ka ba paam yʋ'ʋr la.

## Pa'alʋg
Nasaasisibig la anɛ ti kanɛ nɔbigid tɔ'ɔtɔ hali ka o walim an mites 15 - 20 (49 - 66f t), nɛ saŋa biela nwa ni ka o walim an 35-40m (115-131ft). o sin'im la anɛ dɛn'ɛm, o vaand la baligidnɛ ʋʋn wʋsa nintantʋʋlig nwadig la. o willa la anɛ bɛda-bɛda ka widig di'eg zin'ig kanɛ wʋsa ka o bɛ. a gɔl la ɛɛnti anɛ gbiligʋ ka an wilim-wilim ka o yalʋŋ an 20-25m (66-82ft). o pinnate vaand la kaae alaa din wa'alim anɛ 20-40cm (8-16in), ka mɔr 20-30 vaan banɛ bɛ an sabil dɛnɛ'm la, ka o vaand walim na an 3-8cm (1+1⁄4–3+1⁄4 in) wa'alim. Vaand la giinla saŋa bɛdigʋ ni di ɛɛnti kaae. Di teŋsʋk dibir la anɛ giŋɔ.

Vaan piela banɛ mɔr nyuug la tuu nɛ taaba ka bɛdigʋ bɛɛ bi'ela axilliary panicles nwa lit teŋin ka li wa'alim tun'e paa 25cm (10in). o inflorescences la wa'alim an atan' mʋm pʋʋgi la, mɔr puum ka li paae 250 - 300. puum yinne wa'alim anɛ 5-6 mm (3⁄16–1⁄4 in) long ka o yalʋŋ an 8–11 mm (5⁄16–7⁄16 in) .Protandrous, bisexual puum la nɛ puum banɛ an bʋndaad la ɛɛnti bɛnɛ yinn nɔɔ zug.

Di wɛla la saalimnɛ bɔl-bɔl (glabrous), nwɛnɛ olive-like drupe ka ba kɔn'ɔb-kɔn'ɔb anɛ ba yalʋŋ la dinɛ an gbiligʋ la yɛla, ka o ya'a ti bin'ɛgi naae o wa'alim anɛ 28mm (1⁄2–1+1⁄8 in) by 10–15 mm (3⁄8–5⁄8 in). wɛla la paʋ la (exocarp) anɛ lɛ'ɛm-lɛ'ɛm ka o diib kanɛ pʋʋgin tɔi hali  (endocarp) la dɔnbʋʋl pielig ka mɔr ginla . O bʋʋlim la tɛbisim anɛ 3-5mm (1⁄8–1⁄4 in). Wɛl la gʋʋgin waŋ kanɛ an pielii kpi'im la (endocarp) gurnɛ biilif yinne, ka saansa bi'ela anɛ ayi bɛɛ atan',biili wa'ali wɛnii (kernels) ka dinɛ giligi li la an wilim-wilim.

Margosa tiig la  nɛ nɛ'ɛŋ wɛnɛ taaba, chinaberry bɛɛ bakain, *Melia azedarach* *la baŋir tɔi.*  *Melia azedarach* mɛ mɔr van nyina ka ba wɛla mi nwɛn taaba.

## Taksonami
O yʋ'ʋr kanɛ an *Azadirachta indica* *la Adrien-Henri de Jussieu da sɔbi li zaŋi pa'al sɔ' wʋsa bɛ yʋʋm tusir, kɔbis nii nɛ pistan' (1830).* *Yʋʋm* tusir kɔbis yɔpɔi nɛ pisnu nɛ atan (1753), Carl Linnaeus da paal bʋnami ayi, *Melia azedarach* nɛ *Melia azadirachta.* De Jussieu on da gɔs ka *Melia azadirachta* anɛ dinɛ bɛɛ li kɔn nɛ *Melia azedarach* nɛ ban na nɔki digil new genus. On da piana bʋn sieba yɛla, Linnaeus da ye li yʋʋr anɛ  'azedarach' dinɛ yit French pianad yʋʋrin na an 'azédarac', dinɛ da an Persian 'āzād dirakht' (ازادرخت), dinɛ paal 'free or noble tree Persian tii la yʋʋr la anɛ *azad darakhat-e-hind*, ka di paal ye ‘India dim ti kanɛ mɔr yɔlisim('the free tree of India*,)  ka di paal yee tii la mtr yɔlisim yi banas nɛ bʋnvʋya ni.*

## Pʋdʋgir
*Sisibig yinɛ* Assam region, Pakistan nɛ Bangladesh linɛ bɛ Indian tɛŋin paae Cambodia, Laos, Myanmar, Thailand nɛ Vietnam linɛ bɛ Indochina. Li paae zinis sieba yinɛ South America paae Indonesia.

## Maalig zinig
Ba mi Sisibig tiig la ka li tɔɔe wak. Li nyaŋidi zienid zinis banɛ ka pɛbisig bɛ bɛɛ tʋʋlʋg biela bɛ, zinis banɛ ka saa niib bɛn an wan wʋʋ 400–1,200 mm (16–47 in). Li nyaŋidi duod zinis banɛ ka saa niib bɛn mɛ pʋ paae 400 mm, amaa zinis ban ni, asɛɛ ka kuom bɛ tɛŋ la pʋʋgin. Sisibig nɔbigidi bɛ tɛɛns kɔnɔbkɔnɔb ni, amaa li zinig sʋʋŋa anɛ titanbinisig zinig kanɛ ka kuom pʋ diginida. Li bɛnɛ zinis banɛ ka tʋʋlig bɛ ka lin na nyaŋi bɛ zinig sia tʋʋlig bɛn anɛ 21–32 °C (70–90 °F). Li maan sʋʋŋa zinis banɛ ka tʋʋlig bɛ ka lɛɛ kʋ nyaŋi bɛ zinig kanɛ ka tʋʋlig pʋ paae 5 °C (41 °F). Sisibig anɛ tiig kanɛ pʋ mɔr vaandɛ ka nɔbigidi bɛ zinis banɛ an tʋʋlig wan wʋʋ, southern districts India nɛ Pakistan tɛnsin. Tiig nwa baa kae ye kuom pʋ zuoe bɛɛ kuom la an kuosʋŋ bɛ. India tɛŋin nɛ zinis banɛ ka Indian nidib paae, li anɛ naanaa nɛ fʋ na nyɛ Sisibig tiig la suoya nɔya ni anina, Winpʋʋsʋm zinis, sakurnamin nɛ zinis banɛ ka nidib laasid bɛɛ nidib yampɔna. Zinis banɛ an kpiemis hali la, ba sɛɛt tiis la bɛdigʋ.

### Mɔɔg la Zi'esim
Ba gɔs ka sisibig anɛ mɔɔg zinig sieba, wan wʋʋ Middle East, li kaskas anɛ Sub-Saharan Africa tɛɛns wan wʋʋ West Africa nɛ Indian Ocean tɛɛns, nɛ zinig sieba Australia tɛŋin. Li bɛilim pʋʋgin, li nɔbigidi bɛ zinig kanɛ an sʋʋm, amaa ba nam pʋ nyaŋi vɛɛnsi li yela naae.

Yʋʋm tusa ayi nɛ piinɛnu, Vaala nwadig ni (April 2015), ba da nɔk sisibig ka li paas nɛ class B nɛ C mɔɔd ni bɛ Northern Territory, Australia sʋʋlim, ka li paal ye sɛɛ ka ba gɔsi li ka li da yadig tɛŋa bɛɛ ba da mɔri li kpɛnɛ tɛŋ la ni na. Li da anɛ wada gɛsigir nɛ fʋn na da, kuos, bɛɛ vɔn tiis la bɛɛ li biili mɔri tɔɔm tɛŋ. Linɛ yela ka ba da gbane ye li anɛ mɔɔg la anɛ lin da bɛɛ ba kuosuoya nam ni guud kuom ba tɛŋin la.

Lin da kɛŋ Australia tɛŋin, yʋʋm tusir, nɛ kɔbiswai nɛ pisnaasi nam saŋa la (1940s), ba da sɛ sisibig yiiga bɛ nɛ Northern Territory ye li maal maasim tis bʋnkɔnbid. Ba da sɛɛ li maki li nɔbigir yela gɔs nɛ yʋʋm tusir, kɔbiswai nɛ pisyuobʋ nam saŋa (1960s) nɛ yʋʋm tusir, kɔbiswai nɛ pisnii saŋa (1980s) tɛnsʋk bɛ Darwin, Queensland, nɛ Western Australia, amaa Australian sisibig pɔɔg la da pʋ nyaŋi zienɛ. Tiig la yʋʋn yadigi paae zinig, li kaskas anɛ kuosuoya ni ka ba laasi bɛ zinig sieba.

## Phytochemical nam
Margosa wɛla, biili, viand, tila, nɛ pak la mɔrnɛ phytochemicals kɔnɔb-kɔnɔb, ka kʋdʋmin dim da paami ba yi sisibi biili ni, nwɛnɛ azadirachtin dinɛ ka ba da pinili di bɛ yʋʋm tusir, kɔbiswai nɛ pisyuobʋ saŋa (1960s) ka ye di anɛ bʋn-ianada,  banɛ guud nɔbʋgʋr nɛ tibanɛ ka ba mɔri puusid. Sisibig wal kanɛ an 2 kg na an nwɛnɛ 5 g.

Dinɛ paasi azadirachtin ka mɔr kpinnim anɛ limonoids, biili la kpaam mɔr glycerides, polyphenols kɔnɔb-kɔnɔb, nimbolide, triterpenes, nɛ beta-sitosterol. Kpakanɛ an dɔnbʋʋlʋm ka miis la mɔr nyuug kanɛ nwɛnɛ gabpiel ka mɛ mɔr limonoid compounds dinɛ an 2%. Vaand la mɔr quercetin, catechins, carotenes, nɛ vitamin C.

## Tʋʋma

India dim ɛnti nɔk Margosa vand kpiɛmis nniŋ cupboard nɛ yɛ li kad bʋŋiada kaba da dit fʋʋdɛ, ka lɛm niŋid container ni nɛ mʋi nɛ wheat. Di pʋʋm la ka India dim mɔrɛ maannɛ ba malima wɔɔ Ugadi.

### Tinyan
Laad bani kaba mɔr Margosai maan la India dim mɛ mɔr din ka li an ba tinyan yʋma bɛ bɛdigʋ, kaba mɔrɛ tiɛbid niŋbgiŋ baans nɛ giila nɛ kɔba baans, amaa sibiti dim pʋ nyaŋi di kasɛta ye Margosa anɛ tiim. Kpɛɛmnam  pʋ mɔr zɛmisʋgɔ, Margosa an sʋm fʋ yaa di dabisa biɛla amaa fʋ yaa dii li saŋa bɛdigʋ, li na daami fʋ siyaanini bɛɛ fʋ sɔɔnr. Yaa anɛ biis, margosa kpaam kaɛ sʋm, ka tɔɔn baas kʋm. Margosa tɔɔn kɛ ka pʋa pʋʋr kpaaɛ bɛ kʋndʋar bɛ sikir baan.

Yadagɔbʋg India tɛŋin nɛ yatʋɔna tɛŋsʋg, Margosa daʋg la ka ba mɔr ka li an sigiriŋ.

### Tʋʋmsieba
Tiig: Margosa tiig la anɛ dinɛ yɛla pak hali di anti-desertification nwaasim la zug nɛ din an sʋʋm nwɛnɛ carbon dioxide sink la zug. Nidib mɔr mɔri di dɔnɔsid zʋʋd nwɛnɛ bugulʋmnɛ.

Bugulʋm: ba mɔr sisibig paasidi maan bugulʋm (urea) ka di mɔr zɛɛnsim tis zʋʋd la.

Bʋnkɔnbid diib: margosa viand anɛ dinɛ ka ba mɔri ka di an yaama tis bʋnkɔnbid nɛ suumis.

sigiriŋ: margosa anɛ dinɛ ka sɔ wʋsa mi ye di anɛ sigiriŋ ka ba ɔnbidi sɔndigid nyina.

### zɛɛnsim
American Journal of Neuroradiology paal ye, margosa kpaam na nyaŋi maal zɛɛnsim nwɛnɛ encephalopathy nɛ ophthalmopathy sɔ yaa dii li bɛdigʋ gaad 150ml (5.07 us fluid ounces).

## Genome and transcriptomes
Margosa genome nɛ transcriptomes banɛ yi lʋga kɔnɔb-kɔnɔb la anɛ dinɛ tuun dɔl taaba. Expressed sequence tags anɛ dinɛ ka ba nyɛ ka di dɔl generation of subtractive hybridization libraries dinɛ bɛ margosa wala bʋʋlʋm, vaand, wala paad nam.
## O Sʋm Buudi Ni

Nimai yʋ'ʋr la (di yinne neem tree),

## Footonam

File:Neem (Azadirachta indica) in Hyderabad W IMG 7006.jpg|Flowers
File:Unripe Neem fruits.jpg|Unripe fruit
File:Neem-Tree.jpg|Neem tree in a banana farm in India
File:Ineem farm in virudhunagar.jpg|Neem tree farm
File:Neem Twig sellers.JPG|Twigs for sale
File:Ineem Fruit Drying process for cold pressed extraction.jpg|Fruit drying for oil extraction
File:Jagnath Ineem Toothstick in tamilnadu.jpg|Cleaning teeth by chewing stick
File:Hareli Festival.jpg|Native of Chhattisgarh with Neem branches and leaves for Hareli Festival
File:Azadirachta indica 0001.jpg|A tree in Gambia
File:Neem tree.JPG|A tree in Bangladesh
File:Neem (Azadirachta indica) in Hyderabad W IMG 6976.jpg|Leaves and flowers



## Gɔsim ya'as

* *[[:en:Azadirachta_excelsa|Azadirachta excelsa]]*
* Azadirachtin
* Ayurveda
* Arid Forest Research Institute (AFRI)
* Neem cake
* Neem oil
* Babool (brand) of toothpaste
* Teeth cleaning twig (datun)

## Gbanvɛɛnsa